钦定古今图书集成/明伦汇编/氏族典/第298卷 > 《廖用贤尚友录》 > 姜俭
## 钦定古今图书集成/明伦汇编/氏族典/第298卷 > 《廖用贤尚友录》 > 姜俭

按《魏书韦阆传》：“天水姜俭，字文简，少有干用，勤济过
人。起家徐州车骑府田曹参军，转太尉外兵参军。萧
宝夤出讨关西，引为开府属，军机谋略，多所参预。俭
亦自谓遭逢知己，遂竭诚委托。宝夤为雍州，仍请为
开府从事中郎。及宝夤反，以为左丞，尤见信任，为群
下所仇疾。宝夤败，城人杀之。”